Diversi qed jistaqsu għalfejn dan l-għaġeb kollu dwar min attenda għat-tieġ li sar Venezja fejn iżżewweġ dak li sa ftit ġranet ilu kien iċ-Chairman u s-sid tal-bank Pilatus, Ali Sadr Hasheminejad. Kull wieħed minna għandu l-obbligu li joqgħod attent biex dak li jagħmel fil-ħajja privata tiegħu jew tagħha ma jirriflettix ħażin fuq il-ħidma pubblika tiegħu jew tagħha. Biex inkun ċar, meta ngħid il-ħidma pubblika mhux qed nillimita ruħi għall-politiċi. Sfortunatament għal bosta sar qiesu xejn m'hu xejn. L-arrest fl-Istati Uniti tal-Amerika ta' Ali Sadr Hasheminejad sar il-ġimgħa l-oħra. Kien arrest dwar ksur tal-liġijiet Amerikani fuq is-sanzjonijiet kontra l-Iran. Imma kien ix-xahar l-ieħor li l- fetħet inkjesta preliminari dwar is-sorveljanza li l-MFSA għamlet fuq il-bank Pilatus u b'mod partikolari dwar id- meħtiega biex ikun stabilit is-sors tat-€8 miljuni kapital inizzjali biex fetaħ il-bank. L-issue tal-ħasil tal-flus ilha tissemma xhur sħaħ fil-konfront tal-bank Pilatus. Il-mistoqsija allura li teħtieġ tweġiba hi dwar jekk kienx hemm preżenti għal dan it-tieġ f'Venezja persuni li x-xogħol tagħhom ta' kuljum jikkonċerna s-sorveljanza kontra l-ħasil tal-flus. Biex inkun l-iktar ċar possibli ħa nikkwota ir- rapport ta' Lovin Malta li ġie ippubblikat il-bieraħ il-Ħadd 25 ta' Marzu 2018. Jgħid hekk : Ikun interessanti ħafna jekk inkunu nafu x'taħseb l-MFSA dwar dan. U kif qegħdin fiha l-korpi professjonali tal-accountants u l-awdituri jistgħu jilluminawna ftit ukoll! L-etika professjonali fejn hi?